Le fa gone Timotheo a ne a na le taolo e e fetang ya banna ba ba godileng, o ne a tshwanetse go ba bontsha bopelotlhomogi le go ba tlotla. Le fa go ntse jalo, re tshwanetse go ikobela taelo eo go ya bokgakaleng bofe? Ka sekai, a re tshwanetse go didimala fela fa motho yo o godileng a leofa ka boomo kgotsa a dira sengwe se se sa itumediseng Jehofa? Jehofa ga a atlhole batho go ya ka se a se bonang e bile a ka se itlhokomolose motho yo o leofang ka boomo fela ka gonne a godile. Ela tlhoko molaomotheo ono o o mo go Isaia 65:20: “Moleofi, o tla hutsiwa le fa a na le dingwaga di le lekgolo.” Go na le molaomotheo o o tshwanang mo ponatshegelong ya ga Esekiele. (Esek. 9:5-7) Ka jalo, selo sa botlhokwa ke gore re tlotle Mogologolo wa Malatsi e bong Jehofa Modimo. (Dan. 7:9, 10, 13, 14) Fa re dira jalo, ga re kitla re tshaba go thusa motho yo o tlhokang go kgalemelwa, go sa kgathalasege gore o na le dingwaga tse kae.—Bagal. 6:1. w18.08 11 ¶13-14